kombinácia lieku a výživového doplnku
Dobrý deň prosím chcem sa spýtať či môžem kombinovať Amlessu 5mg ktorúmam kazde rano jednu a doplnok Depress. Dakujem
Dobrý deň,
ďakujeme za Vašu otázku.
Medzi liekom Amlessa a výživovým doplnkom De-press dochádza k viacerým stredne závažným interakciám, ktorých výsledkom je riziko  zníženiu alebo skráteniu biologického a farmakologického účinku lieku Amlessa v dôsledku pôsobenia Ľubovníka bodkovaného. Táto kombinácia sa neodporúča v dôsledku negatívneho ovplyvnenia liečby.
Ďalej dáchádza k interakciám bez klinickej závažnosti. Valeriána lekárska normalizuje krvný tlak. Daný doplnok výživy môže zvyšovať antihypertenzný účinok súčasne podávaných antihypertenzív.
Uvedená kombinácia teda nie je vhodná bez súhlasu a doporučenia lekára, ktorý pozná Váš celkový zdravotný stav.
S pozdravom
PharmDr. Patrícia Čečková